

**MAGYAR AGRÁR- ÉS ÉLETTUDOMÁNYI EGYETEM**

**Magyarország egyik legnagyobb egyeteme és tudásközpontja gödöllői székhelyére (az Innovációs Központba) fiatalos, lendületes munkatársat keres az alábbi pozícióba:**

**Szellemi tulajdon szakértő**

**A jogviszony időtartama:**

Határozatlan idejű

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó lényeges feladatok:**

* Az Egyetem képviselete iparjogvédelmi eljárások során, kapcsolattartás szabadalmi ügyvivő irodákkal, a Szellemi Tulajdon Nemzeti Hivatalával, és más, az eljáráshoz kapcsolódó érintettekkel
* Az Egyetem belső, szellemi tulajdonvédelmi eljárásainak lefolytatása:
	+ A kollégák tájékoztatása a szellemi tulajdonvédelmi lehetőségekről és kötelezettségekről
	+ A beérkező szellemi tulajdon bejelentések fogadása, értékelése, a belső ügyintézési folyamatok végrehajtása, a kollégák támogatása a megfelelő tulajdonvédelmi forma kialakításában
	+ díjfizetések naprakészen tartása mind a belső kollégák, mind az SZTNH felé
	+ Az Innovációs Központon belüli, szabadalmi ügyvivői feladatkörbe tartozó ügyintézés, előterjesztések előkészítése, leírás nyilatkozatok és hiánypótlások elkészítése és ügyintézése.
* Az Egyetem szellemi tulajdon portfóliójának felmérése és naprakészen tartása a megvalósult és megvalósuló pályázatokban keletkező szellemi termékek felülvizsgálatával, és hasznosítási stratégia kialakításával
* Szellemi tulajdonhoz kapcsolódó pályázati felhívások figyelemmel követése, a munkatársak tájékoztatása, szellemi tulajdon szakmai segítségnyújtás ilyen jellegű pályázatok esetén
* Együttműködés az érintett Intézetekkel és az Egyetem központi szervezeti egységeivel az egyes pályázatok szellemi tulajdonvédelmi tárgykörébe tartozó feladatokban (pl. konzorciumi szerződés, támogatási szerződés tartalmi egyeztetése stb.)
* Vitás szellemi tulajdonvédelmi kérdések esetén a tisztázási, jogorvoslati eljárások lefolytatása, ahol szükséges, együttműködve szabadalmi ügyvivő irodával és a Szellemi Tulajdon Nemzeti Hivatalával

**Pályázati feltételek:**

* főiskolai vagy egyetemi végzettség
* közép- vagy felsőfokú iparjogvédelmi végzettség
* hasonló területen szerzett legalább 3 éves szakmai tapasztalat
* nagy munkabírás, jó problémamegoldó képesség
* számítógépes irodai alkalmazások felhasználói szintű ismerete
* cselekvőképesség**,** büntetlen előélet
* magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy státusz

**A pályázat elbírálásánál előnyt jelent:**

* angol nyelven történő magabiztos kommunikáció nyelvvizsga-bizonyítvánnyal alátámasztva
* hazai, vagy Európai Uniós pályázatokban szerzett tapasztalat
* Felsőoktatásban/kutatás-fejlesztés és innováció területén szerzett szabadalmi ügyvivői tapasztalat

**A pályázat részeként benyújtandó iratok, igazolások:**

* Fényképes szakmai önéletrajz,
* Motivációs levél a nettó bérigény megjelölésével,
* Iskolai végzettséget, esetleges szakképzettséget, nyelvvizsgát igazoló okiratok másolata.
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania,
* Nyilatkozat arról, hogy a pályázat elbírálásában résztvevők a pályázati anyagba betekinthetnek.

**A pályázat beérkezésének határideje:** 2021.12.22.

**A munkakör betölthetőségének időpontja:**

A munkakör a pályázat sikeres lezárását követően azonnal betölthető.

**A pályázatok benyújtásának módja:**

Az Andresin.Szilvia@uni-mate.hu email címen keresztül. A tárgyban kérjük megjelölni a betöltendő munkakör elnevezését: „Szellemi tulajdon szakértő” és a pályázat azonosító számát: MATE-K/2330-1/2021

**A pályázat elbírálásának módja, rendje:**

* A MATE Szervezeti és Működési Szabályzatában és a Foglalkoztatási Követelményrendszerben rögzítettek szerint.

Gödöllő, 2021.11.18.